Gunnar Andersen (fotballspiller)

Artikkelen omhandler fotballspiller og skihopper Gunnar Andersen (1890–1968). For andre personer med samme navn, se Gunnar Andersen.

Gunnar Andersen (født 18. mars 1890 i Drøbak, død 25. april 1968 i Oslo)omtale og bilde, samt oversikt over alle landskamper han deltok i. var en norsk fotballspiller og skihopper. 

Han startet karrieren i Oslo-klubben Viking,Gunnar Andersen 60 år i VG (18.3.1950). men gikk i 1911 til Lyn der han spilte til 1924. Andersen debuterte på det  i 1911 og ble kaptein i 1914, hvilket han var i 37 av sine 46 landskamper, blant annet da Norge vant sin første landskamp (3-1 over Danmark i 1918) og da Norge ble nordisk mester i 1919. I 1919 ble han den første som hadde spilt 25 landskamper. Han spilte sin siste landskamp i 1924 og hans 46 var da rekord. 

Andersen deltok i to OL (Stockholm 1912 og Antwerpen 1920). Han var Norges lagkaptein i Antwerpen, hvor Norge sensasjonelt slo forhåndsfavorittene . Etter OL ble han tatt ut som venstre half på «All Star Team».

Etter sin aktive karriere var han fotballdommer, og han satt flere år i styret i NFF og uttakingskomiteen (UK) for landslaget.

Som skihopper satte Gunnar Andersen verdensrekord da han hoppet 47 meter i Gustadbakken på Modum i 1912.

I 1918 ble han som førstemann tildelt Egebergs ærespris.

 Referanser 

 Kilder 
 Svein Sæter og Johan L. Øiestad: A-Laget, Norges 25 største fotballspillere gjennom tidene, 2005 (ISBN 82-04-10096-5)
 Per Jorsett (red.): Hvem er hvem i norsk idrett?, 1996 (ISBN 82-516-1640-9)

 Eksterne lenker 

  Gunnar Andersen på eu-football.info (landslagskamper)

Kategori:Norske fotballspillere
Kategori:Norske fotballdommere
Kategori:Norske skihoppere
Kategori:Norske landslagsspillere i fotball for herrer
Kategori:Deltakere for Norge under Sommer-OL 1912
Kategori:Fotballspillere under Sommer-OL 1912
Kategori:Deltakere for Norge under Sommer-OL 1920
Kategori:Fotballspillere under Sommer-OL 1920
Kategori:Fotballspillere for Lyn Fotball
Kategori:Vinnere av Egebergs Ærespris
Kategori:Personer fra Frogn kommune